Osmo Turpeinen

Osmo Kalervo Turpeinen (15. maaliskuuta 1908 Tampere – 24. huhtikuuta 1998 Helsinki) oli suomalainen lääkäri ja professori.

Turpeisen vanhemmat olivat apteekkari Onni August Turpeinen ja Elsa Sigrid Ahola. Hänen ensimmäinen puolisonsa 1932–1952 oli lääketieteen tohtori Kaisa Turpeinen;Otavan Iso tietosanakirja, osa 9, p. 200. Otava 1966. kansanedustaja ja lääkäri Pirkko Turpeinen on heidän tyttärensä.

Turpeinen tuli ylioppilaaksi Suomalaisesta normaalilyseosta 1926 ja valmistui filosofian kandidaatiksi 1929 ja lääketieteen lisensiaatiksi 1935. Hän väitteli lääketieteen ja kirurgian tohtoriksi 1944 ja erikoistui sisätauteihin 1946. Myöhemmin runsaasti siteeratuissa tutkimuksissaan Turpeinen osoitti, että eläinrasvojen korvaaminen kasvirasvoilla vähentää merkittävästi sydän- ja verisuonitauteja. Turpeinen oli Helsingin yliopiston ravintofysiologian dosentti 1946–1954 ja Eläinlääketieteellisen korkeakoulun fysiologian ja lääketieteellisen kemian professori 1947, biokemian professori 1963–1973 ja rehtori 1961–1963. Hän julkaisi tutkimuksia biokemian ja ravintofysiologian alalta. Sotilasarvoltaan Turpeinen oli lääkintämajuri (1942).

Lähteet

Luokka:Suomalaiset lääkärit
Luokka:Suomen oppilaitosten rehtorit
Luokka:Eläinlääketieteellisen korkeakoulun professorit
Luokka:Suomalaiset professorit
Luokka:Vuonna 1908 syntyneet
Luokka:Vuonna 1998 kuolleet